open-index/open-wikipedia-markdown huggingface dataset:
Tormo

:*Este articlo ye sobre *'tormo** como elemento rocoso d'o paisache; ta atros usos, se veiga **Tormo (desambigación)**''.


Un **tormo** u **turmo** ye una roca gran, prou alta, que mesmo puede pareixer una [[fita]]. En o [[Baixo Aragón]] son tipicament d'almendrón.

Cuan bi'n ha un conchunto forman un paisache tipico clamato "[[tormacal]]", pareixito externament a os [[berrocal (paisache granitico)|berrocal]]s graniticos d'o centro y ueste d'a [[Peninsula Iberica]].

== Etimolochía y presencia en a toponimia ==
Seguntes [[García de Diego]] provién d'o latín ''TŬMŬLUS'', seguntes [[Joan Coromines i Vigneaux|Coromines]] provién d'una hipotetica palabra prerromana ''TŬRMO''..

En [[idioma aragonés|aragonés]] a documentación d'a palabra ''tormo'' u **turmo*' ye muit antiga, y ya la trobamos en frases romances presents en textos escritos en [[latín medieval]] dende l'anyo [[958]]:


Tamién la podemos trobar en os textos relacionaus con o [[Monesterio de Rueda]] de l'aria d'[[Escatrón]], [[Sastago]] y [[Valimanya]] en latín con elementos romances u en aragonés:




Ha deixato muita marca en a [[toponimia aragonesa]] ([[Tornos]], [[Castellón de Tornos]], [[Val d'el Tormo]], [[El Tormillo|Tormiello]], [[Tormón]]) y microtoponimia (*Tormagal* en [[Aguilón]], [[Allepuz]], [[Cabra (Teruel)|Cabra]], [[Crivillén]], y [[Villalba de Suso]] y *Tromagal* en [[Castellot]] y [[Estercuel]]). En lo termin de [[Cirat]] tenemos l'aldeya d'[[El Tormo]] y l'antigo [[Castiello d'el Tormo]].

En [[idioma catalán|catalán]] ye *torm*, pero [[Joan Coromines]] documenta l'uso d'a forma *tormo* en [[catalán nordoccidental]] en zonas tan septentrionals como a provincia de [[provincia de Leida|Leida]] y tan orientals como lo [[Priorat]]. En o [[catalán d'o Matarranya]] bi ha microtoponimos derivatos de "tormo" ("[[Val d'el Tormo|La Vall del Tormo]]" u *torm* como *tormassal*. En a microtoponimia de [[Gandesa]] y [[L'Ametlla de Mar]] se troba *tormo* con -o final.

En [[Idioma castellano|castellano]] encara que se diga *tormo*, ye considerato mas correcto *tolmo*. A palabra *tormo*/*tolmo* ye propia d'o castellano con influencia lexica aragonesa de [[Guadalachara]], [[Murcia]] y [[Chaén]], y [[Sebastián de Covarrubias]] considera que a suya presenta en castellano ye un [[aragonesismos en o castellano|aragonesismo]].

Ciertos toponimos que pueden remontar-sen a una fase [[idioma mozarabe|mozarabe]] u anterior y fosilizatos por [[arabización]] en tiempos d'[[Al-Andalus]] son *Turmiel* en [[provincia de Guadalachara|Guadalachara]] y *Tormos'' en Alicant.

## Referencias
Ciencias d'a Tierra

As **ciencias d'a Tierra** ye o termin emplegato ta referir-se a totas as ciencias relacionatas con o planeta Tierra. O estudio d'o nuestro planeta ye un caso particular aintro d'a planetolochía, que en cheneral s'ocupa d'o estudio d'os planetas d'o sistema solar.

Historicament as prencipals disciplinas d'as ciencias d'a Tierra son a fisica, a cheolochía, a cheografía, a meteorolochía, as matematicas, a quimica y a biolochía.
Cheometría

A **cheometría** (d'o griego γεωμετρία; γη = *tierra*, μετρώ = *mesurar*) ye a branca d'o conoiximiento que s'ocupa d'os obchectos u figuras y d'as suyas relacions en o espacio, ye dicir: distancia, posición, superficie, volumen, forma, desplazamiento, prochección, representación, etc. Estió un d'os dos campos d'as matematicas clasicas, estando l'atro campo, l'aritmetica u estudio d'os numeros.

En a Edat Moderna, o filosofo Descartes reformuló o concepto de coordenatas cartesianas, dando paso a la cheometría analitica que introdució os metodos de calculo alchebraicos en a cheometria. Actualment, os conceptos cheometricos s'han cheneralizato dica plegar a un alto grau d'abstracción y complexidat, consecuentment podemos parlar d'una **cheometría** tradicional u **clasica**, que ye la que toz conoixemos, ya que s'amuestra en as escuelas primarias. As atras cheometrías, por un regular, son disciplinas que se basan, en parti, en os conceptos en bella traza intuitivos d'a cheometría clasica, a partir d'os cuals se formulan atras hipotesis, se desembolican metodos alternativos u s'estableixen vinculacions con atras disciplinas u matematicas.

A cheometría clasica s'ocupa d'as figuras y obchectos que existen u podemos imachinar, tanto en o plan como en o espacio, asinas como d'as suyas prencipals relacions, aplicacions, extensions, etc., como son:

:* A forma d'as figuras, a suya cheneración y parametros.
::Por eixemplo: a circumferencia se define como *una [[curva]] zarrata y plana, os puntos d'a cual equidistan d'un punto dito [[centro (cheometría)|centro]].*

:* As mesuras sobre u d'as figuras como son a superficie, o volumen u atras.
::Como eixemplo tenemos o volumen d'a esfera seguntes a sigüient expresión:
:::\text{Volum} = \frac{4}{3}\,\pi\,r^3

:* As relacions entre as figuras como: distancia, proporcions, igualdat u pareixito, puntos meyos, bisectriz, etc.

:* As operacions entre figuras u a partir d'as figuras como: paralelismo, perpendicularidat, simetría, homolochía, unión, intersección, etc.

:* As aplicacions a la resolución de problemas entre figuras u a partir d'as figuras como: trobar tanchents comuns a dos circumferencias, trobar a prochección sobre un plan, etc.

::Entre as aplicacions notables se troba a resolución de trianglos, a on a partir d'un costato y dos anglos, dos costatos y un anglo u d'os tres costatos, se pueden deducir os atros costatos y anglos. Ista aplicación ye a base d'a cheodesia y d'a topografía.

A cheometría clasica ye euclidiana, dita asinas en honor d'o matematico griego Euclides, qui formuló o famoso cinqueno postulato u postulato d'Euclides, en que se basa ista ciencia.

## Etimolochía
A parola "cheometría" viene d'o griego *γεωμετρία*, "geo" (tierra) y "metrón" (mesura). En aragonés se puet leyer en o "Libro d'el Trasoro", a on que dicen:

## Referencias
Estatistica

A **estatistica** ye a ciencia matematica relacionada con a replega, analís, interpretación y representación de datos. S'emplega en cuantas disciplinas academicas, d'as ciencias fisicas, en as ciencias socials, humanidaz y esporte. Tamién s'emplega en a presa informada de decisions en as diferents arias d'os negocios y d'o gubierno.

## Bibliografía
* *Métodos estadísticos*. Volum I. Albert Prat i Bartés, Xavier Tort-Martorell i Llobés, Pere Grima i Cintas, Lourdes Pozueta i Fernández. Edicions UPC. 1997 ISBN 84-8301-222-7.

## Referencias

## Vinclos externos
Coleccionismo

L'afición d'o **coleccionismo** incluye mirar, localizar, adquirir, organizar, catalogar, amostrar, almagacenar, y mantener cualsiquier obchecto que sía d'o intrés d'un coleccionista individual. Bels coleccionistas son cheneralistas, guardan productos de Star Trek, u estampetas de toz os países d'o mundo. Atros se centran mas en un tema adintro de l'aria d'o suyo intrés, por eixemplo estampetas d'o sieglo XIX u botellas de leit etiquetatas en Anglaterra.

Os obchectos que os coleccionistas gosan de coleccionar pueden estar antigos, u simplament coleccionables. As antigüedaz son obchectos coleccionables de a lo menos 100 anyadas. Atros tipos de coleccionables pueden estar menos antigos, i incluso pueden estar nuevos. Tamién bi ha coleccions d'obchectos naturals como uegos, birabolas u escarabachos

## Referencias
Chuego

Un **chuego** (d'o latín *< JOCUS* "chanza, diversión") ye una actividat humana (encara que os animals tamién chugan) estructurata u semiestructurata, a sobén feita por diversión pero, a vegatas, tamién con fins educativas. Tamién s'emplega o termin *chuego* ta referir-se a simulacions de diversas actividaz ta entrenamiento, analís u predicción, como en a teoría de chuegos. O chuego se diferencia d'o treballo (o cual gosa fer-se a cambio de diners) y de l'arte (o cual ye mes relacionato con a expresión d'ideyas). Manimenos, a distinción no ye definitiva ya que muitos chuegos pueden estar consideratos como treballos y/u como arte. Os chuegos pueden ser individuals u practicatos en conchunto por un grupo de personas; antiparte, pueden ser chugatos por una persona contra una atra persona u por dos equipos de personas, uno contra l'atro, u mesmo pueden estar chuegos a on as partes, indiduals u en grupo, sían mas de dos.

Un eixemplo de chuego son os escaques, a on cal usar o cerebro ta chugar a partida y ganar-la. As partis clau d'un chuego son os obchectivos, as reglas, os retos y a interactividat. Os chuegos d'ordinario cheneran estimulación fisica u mental y, a sobén, as dos; aduyan a adquirir habilidaz practicas, sirven como exercicio y desarrollan un rol educacional y psicolochico.

Os chuegos son parti universal d'a cultura humana y se'n tien constancia de que se chugaban dende tiempos prehistoricos. Cualques chuegos que han estau transmitius mientres cheneracions de forma oral se consideran como chuegos tradicionals. Gosan estar os chuegos infantils clasicos, que se realizan sin l'aduya de chuguez tecnolochicament complexos, sino con o propio cuerpo u con recursos facilment disponibles en a naturaleza (arena, penyas, bels uesos como las tabas, fuellas, flors, palos, colors, trozos de ramas, etc.) u entre obchectos casers (cuerdas, papels, tablas, telas, filos, botons, y atros obchetos reutilizaus, etc.).

## Se veiga tamién
* Chuegos d'azar.
* Chuego d'apuesta.
* Chuegos de daus.

## Referencias

## Vinclos externos
Industria

A **industria** ye tanto lo proceso d'elaboración de productos a partir de materias primas como as instalacions y sistemas que en son asociauss.

A industria se distingue de l'artesanía, que tamién fa productos, en o sistema de fabricación, a producción en serie u en cadena e l'uso de maquinarias. A industria propiament dita surte con a Revolución Industrial en Anglaterra en o sieglo XVIII.

A industria ye considerata o sector segundario d'a economía y con a implementación d'o capitalismo creya nuevas clases socials, a d'o proletariau u d'os fainers y a burguesía industrial.

## Referencias

## Se veiga tamién
* Revolución industrial.
* Patrimonio industrial.

## Vinclos externos
Turismo

**Turismo** (d'o francés *< tourisme*) ye o movimiento migratorio temporal, por tierra, mar u aire, que desplaza a los turistas d'un puesto cheografico, ta un atro. O turismo puede fer-se dentro u difuera d'un mesmo país, chenerando los conceptos de *turismo interior*, *turismo exterior* y *turismo receptivo*.

Tamién se diz turismo a l'actividat de viachar por goyo mientres un periodo superior a 24 horas y inferior a 1 anyada. En un viache turistico, lo que importa ye o mesmo viache, mas que no pas o destín. Un turista puede estar intresato en a belleza natural d'un puesto, en a suya chent, u as obras artisticas y culturals que i puede vesitar.

Turismo ye, tamién a realización d'una actividat productiva que consiste en a elaboración d'un plan de desplazamiento circular u d'ita y tornada u, o que ye o mesmo, un programa d'estata temporal u de vesita.

Fomentar o turisme en o suyo propio país ye parti d'a faina d'una misión diplomatica y d'una misión consular.

## Atras modalidaz de turismo
* Ecoturismo.
* Turismo rural.
* Turismo arqueolochico.
* Turismo espacial.

## Pachinas relacionatas:
* Arte.
* Cultura.
* Patrimonio d'a Humanidat.

## Referencias

## Vinclos externos
* Portada - Wikivoyage
Internet

**Internet** ye un rete publico y global de computadors interconnectatos por medio d'o protocolo TCP/IP.

Sobre iste rete funcionan un conchunto de servicios, entre éls os mas conoixitos World Wide Web y correu-e, que se puede acceder a éls dende cualsiquier parti d'o mundo, con un dispositivo electronico (ordinador, PDA, telefono móbil, etc...) "connectato" a un rete, por un regular (encara que no pas siempre) pagando bel dreito de connexión a un furnidor d'acceso a Internet y con un modem (MOdulador DEModulador) u equivalent correctament confegurato.

Cualsiquier rete que faiga servir o protocolo IP será una internet, pero Internet en mayusclas nomás bi'n ha una.

Internet como medio de comunicación prencipio a cheneralizar-se en os países desenvolicatos a meyatos d'os anyos 90. En gran parti, Internet l'han ito fendo os "internautas", tot creyando servicios mayoritariament gratuitos. De totas trazas, dende finals d'os anyos 90, os servicios de pago y o comercio electronico i tienen una presencia mas gran por cada día.

Actualment, o protocol IP usato ye IPv4 (con adrezas de 4 bytes), pero en un futuro amanato ha d'estar reemplazato por IPv6 (adrezas de 16 bytes), ya que o espacio d'adrezas que ofreixe IP versión 4 se ye acotolando.

## Connexión a Internet
Ta connectar un dispositivo electronico a internet, cal tener:
* Un furnidor d'acceso a Internet
* Un módem u equivalent

Pendendo en o dispositivo electronico y en o servicio contractato, podremos connectar a internet, emplegando diferents tecnolochías:

### Connexión telefonica
* Os módems actuals son limitatos a una velocidat maxima de connexión de 56 Kbps. Son tamién conoixitos como módems dial-up.

### ADSL
* L'ADSL emplega un módem u un endrezador, permite navegar amás velocidat que a connexión telefonica estándard emplegando tamién o cordón d'o telefono como medio de transmisión de datos.

### PLC
* PLC emplega os cordons d'electricidat ta transmitir os datos. Os módems PLC se connectan a una presa de corrient y a l'ordinador.

## Notas


## Referencias

## Vinclos externos
Frankfurt

**Frankfurt** puet fer referencia a:

* **[[Frankfurt d'o Main]]**, una **ciudat** alemana situada en o estau de Hesse.
* **[[Frankfurt (Oder)|Frankfurt de l'Oder]]**, una **ciudat** alemana situada en o estau de Brandemburgo.
Teatro

:*Iste articlo ye sobre o Teatro como una branca de l'Arte; ta l'edificio, se veiga *'Teatro (edificio)**''.



O **teatro*' (d'o [[idioma latín|latín]] theātrum, y iste d'o [[idioma griego|griego]] θέατρον (theatrón), "puesto ta alufrar", de θεασθαι, "alufrar") ye a rama de l'[[Artes escenicas|arte escenico]], relacionata con l'[[actuación]], que representa historias debant d'una audencia emplegando una combinación de [[discurso]], [[cenyo]]s, [[escenografía]], [[musica]], [[sonito]] y [[espectaclo]]. Ye tamién o [[chenero literario]] que complega las obras concebitas en un escenario, en frent d'un publico. O *Diya d'o Teatro* se celebra o [[27 de marzo]].

Antimás d'a narrativa común, o estilo de dialogo, lo teatro tamién prene atras formas como a [[opera]], o [[ballet]], o [[mimo]], a [[opera chinesa]] y a [[pantomima]].

Se diz tamién *teatro'' a lo puesto u edificio destinato a la representación d'istas obras dramaticas u a atros espectaclos escenicos.

## Referencias
Medio de comunicación

Un **medio de comunicación** ye cualsiquier instrumento emplegato ta transmitir y recullir datos, anque actualment o termin s'usa ta clamar a los medios capaces de fer plegar en un gran publico a información, a entretenedera u a propaganda. Equivale a l'anglés *mass media*, concepto d'a decada de 1920.

Os medios de comunicación mas habituals u mas clasicos son:

* Telefono.
* Telegrafo.
* Prensa.
* Radio.
* Televisión.
* Cine.
* Internet.

A historia d'os medios de comunicación ye muit ligata a lo desarrollo d'a tecnolochía que los fa posibles. Por a suya gran influencia en a opinión publica y en os habitos d'a chent, son l'obchectivo de gubiernos y empresas. Han aduyato decisivament a la globalización. Son obchecto d'estudio de disciplinas muit diversas, dende a sociolochía dica la economía, pasando por l'arte.

## Vinclos externos
Coserán

O **Coserán** (*Coserans* en occitán; *Couserans* en francés) ye una comarca d'Occitania, perteneixient a Gascunya, en os Pireneus. Se situa en a parti occidental d'o departamento de l'Arièja.

A capital ye a villa de Sant Gironç (*Sent Gironç* u *Sent Guironç* en occitán; *Saint Girons* en francés y oficialment). D'antis mas a totalidat d'o Coserán pendeba de l'antigo bispato de Sent Líser (*Saint-Licier* en francés, Sent Lisèr en occitán ), que desapareixió en 1801.

Tien actualment alto u baixo 26.000 habitants, encara que tenió muitos mas en zaguerías d'o sieglo XIX, que estió o periodo de fuga d'o territorio con a extracción mineral, o papel y a creyación d'a hidroelectricidat (un d'os creyadors d'o concepto ye Aristide Bergès, naixito d'a zona) asinas como bels establimientos termals.

Estió parti de l'antigo condau de Comenche, d'antis mas unito a o Pallars (sieglos XI-XIII), y dimpués un bizcondau.
Pantera (grupo)

:*Iste articlo tracta sobre o grupo de heavy metal Pantera. Pa atros emplegos d'a parola pantera se veiga [[Pantera (desambigación)]].*

**Pantera** estió un grupo de heavy metal estausunidense formato en Arlington, Texas, en l'anyo 1981. Anque publicoron o suyo primer album en l'anyo 1983, no se dioron a conoixer dica siet anyos mas tardi cuan publicoron l'album Cowboys from Hell. Dende iste inte, Pantera estió un d'os grupos de heavy metal mas influyents d'a decada d'os 90.

Debito a los conflictos internos entre os miembros d'o grupo, Pantera desapareixe en l'anyo 2003. L'anyo siguient, o guitarrista y fundador d'o grupo, Dimebag Darrell fue asasinato d'un tiro mientres actuaba en un concierto con o suyo nuevo grupo, Damageplan.

## Discografía
* 1983: *Metal Magic*.
* 1984: *Projects in the Jungle*.
* 1985: *I Am the Night*.
* 1988: *Power Metal*.
* 1990: *Cowboys from Hell*.
* 1992: *Vulgar Display of Power*.
* 1994: *Far Beyond Driven*.
* 1996: *The Great Southern Trendkill*.
* 2000: *Reinventing the Steel*.

## Vinclos externos
*  Pachina web oficial de Pantera.
Disenyo

O **disenyo** ye a representación grafica y calculo d'as dimensions d'un obchecto con a fin de definir-lo univocament y fer-ne posible a suya construcción. Actividat endrezata a consiguir a producción en serie d'obchectos útils y politos.

Proceso previo, de configuración mental, en a busca d'una solución en os campos d'as artes aplicatas, a incheniería y l'arquitectura. Como verbo, se refiere a lo proceso de creyación d'un nuevo obchecto u medio de comunicación enfilato a estructurar y configurar contenitos que permiten ser usatos ta satisfer necesidaz especificas d'os sers humans. Como sustantivo, se refiere a lo producto final fruito d'o proceso de disenyar, entendendo-se cualsiquier forma de representación; un debuixo, una maqueta, un plan u una descripción tecnica.

Disenyar precisa de condicions funcionals y esteticas. S'amenistan numerosas fases de rechira, analís, modelato, achustes y adaptacions previas a la producción d'un obchecto u sistema grafico. Antimás, complega buena cosa de disciplinas pendendo en l'obchecto u producto a disenyar, estando as prencipals: o disenyo grafico, o disenyo industrial, o disenyo textil u de moda y o disenyo d'espacios u arquitectura. O suyo campo d'actuación tien relación con a industria y o comercio y, como fenomeno social, con a cultura.

L'orichen d'o disenyo se troba en os antigos oficios d'artesans, d'os cuals deriva a la fin d'o sieglo XIX con a revolución industrial y a producción en cadena de productos.

A sobén se confunde a disenyadors con artistas, por o común denominador que representa la creyatividat en os dos campos. Manimenos, o disenyador prochecta un disenyo en función d'un encargo y ta una finalidat concreta, chustificando racionalment as suyas accions. A producción artistica, por atro canto, ye mas espontania y as suyas accions no pretenden ser chustificatas.

A ormino gosa emplegar-se o termin disenyo de forma entibocata como sinonimo de vuedo, superfluo, ornamental, u bien ta enfatizar a diferenciación u caracter innovador d'un obchecto.

## Referencias

## Vinclos externos
Puerto Rico

**Puerto Rico** ye un país d'America asentau en un archipelago d'o mar d'as Antillas, tamién conoixiu como mar Caribe. A o norte se troban Estaus Unius y as Bahamas; a l'ueste a Republica Dominicana y Haití (isla d'a Espanyola), Cuba y Mexico; a o sud-ueste as Islas Caimán y Chamaica y a o sud-este, as Antillas Menors.

Localment tamién ye dito *Boriquen* que yera como clamaban a la isla os índios taínos que i vivíban antis de plegar en o lugar os espanyols.

A suya población ye de 3.916.632 habitants en una superficie de 9.104 km², con una densidat de población de 430,21 hab./km². A suya capital ye a ciudat de San Juan de Puerto Rico, con 449.188 habitants.

## Historia
Estió una colonia espanyola dica 1898; en ixa calendata pasó a mans d'os Estaus Unius dimpués d'a Guerra hispano-estausunidense y o Tractau de París y a redota espanyola en ixa guerra.

## Partius politicos
* *[[Partido Independentista Puertorriqueño]] (PIP)*.
* *Partido Popular Democrático (PPD)*.
* *Partido Nuevo Progresista (PNP)*.
* *Partido Puertorriqueños por Puerto Rico (PPR)*.

## Referencias

## Vinclos externos
Partido Independentista Puertorriqueño

O **Partido Independentista Puertorriqueño** (PIP) (castellano; *Puerto Rican Independence Party* en anglés) ye un partiu politico portorriquenyo d'ezquierdas, establiu en 1946 por ex-miembros d'o Partido Popular Democratico (PPD). O suyo president ye Ruben Berrios.
Finanzas

As **finanzas** son a disciplina que estudia o fluxo de diners entre individuos, empresas u estaus.
As finanzas son una branca d'a economía que estudia a obtención y chestión, por parti d'una companyía, individuo u d'o estau, d'os fundos que ha menester ta os suyos obchectivos y d'os criterios con que administra os suyos activos. En atras palabras, estudia lo relativo a la obtención y chestión d'os diners y d'atros valors como títols, bonos, etcetera.
 
As finanzas tractan d'as condicions y oportunidaz en que se consigue o capital, d'os usos que se fan d'iste y d'os pagos y intreses que s'aplican a las transaccions en diners. Tamién gosa definir-se como l'arte y a ciencia d'administrar diners.

O termin finanzas proviene d'o latín *finis*, que significa "rematar". As finanzas tienen o suyo orichen en a traza de rematar una transacción economica con a transferencia de recursos financiers (con a transferencia de diners se remata la transacción).

## Vinclos externos
* CNNExpansion.com - Portal de noticias financieras y de negocios.
* Información relacionata con as Finanzas.
* Blog de Finanzas.
* Portal Financiero, noticias y información relacionata.
* Calculadoras ta Finanzas.
* Fuents de Financiación y Finanzas.
* Glosario de termins financieros.
* Dicionario Anglés - Español de Termins Financieros.
* Analisis d'estaus financieros d'a empresa.
Periodismo

O **periodismo** ye l'activitat de replegar y publicar información relativa a l'actualidat, especialment a feitos notables. A persona que fa peridismo ye dito periodista, y como los feitos simultanios són infinitos ye obligato a trigar-ne nomás beluns.

As noticias han d'estar concaratas con atras informacions en fuents fiables, dar voz a las partis y no opinar en as informacions. O periodismo puede adquirir diferents formas y transmitir a información a traviés de diferents medios: asinas, existen o periodismo grafico (prensa escrita), pero tamién l'oral (radio), visual (televisión) u multimedia (Internet).

Bels cheneros periodisticos son:
* Noticia.
* Reportache.
* Cronica.
* Opinión.

## Referencias

## Se veiga tamién
* Periodismo dichital.
Buteo buteo

L**'alica d'os postes** ( (L., 1758)), tamién dito **falcón pardo** u **falcón bruno** (anque no ye un verdadero falcón), ye un ave de presa d'a familia Accipitridae de mida meyana (51–57&nbsp;cm de lonchitut, y 110–130&nbsp;cm d'amplaria d'alas) que habita por tot una ampla marguin de territorios d'Europa occidental dica Asia. Ye la especie tipo d'o suyo chenero, *[[Buteo]]*, a demás d'estar una d'as aves rapinyaderas mas frecuents d'Europa.

As zonas en do se troben fincas obiertas gosan ser un buen hábitat ta ista especie, encara que s'estima mas os puestos d'os cuals se troben arbolaus u corroldos d'árbols prou a man. Tiene predilección por a nidificación a l'alto d'árbols que faigan parte d'una selva u bosquillón minimo, y no pas por os árbols isolaus como sí que la i tienen as grans rapaces. Ye un ave cazadera d'animals chicoz, como zorces, esgardachos, paixaros y altros vertebraus, anque de tanto en tanto se'n i puede veyer fendo mincha d'os carnuzos albandonaus.

Ista especie tiene una variación de colors muit mas ampla que no altras especies de rapinyaderas, y por ixo a sobén s'entivoca con os caracters de bellas altras especies d'aves d'a familia como l'azor (*Accipiter gentilis*) u l'alica d'os postes d'o norte (*Buteo lagopus*). Por un regular, a o uello d'un inexperto, a millor manera de saber que se tracta d'iste animal cuan se'n vei un ye por a color d'a suya cara, mas fosca que no en l'azor, y con a francha fosca d'a redol d'os uellos mas difusa en a color cheneral d'a cara que no en altras aus de presa. En volido, a coda arrondolada fa que sigan clarament diferenciables d'os suyos parients os alforrochos d'o chenero *[[Milvus]]*.

O reclamo ye caracteristico, y se pareix a'l miular d'os gatos domesticos.

## Imáchens

Imachen:Buteo buteo 1 (Lukasz Lukasik).jpg|Alica d'os postes
Imachen:Buzzard UK09.JPG|Volido dende debaixo. Se veigan as marcas claras de debaixo d'as alas que son caracteristicas.
Imachen:Buteo buteo 1 (Marek Szczepanek).jpg|Alica d'os postes volando
Imachen:Musvåge cropped.jpg|Alica d'os postes posada
Imachen:Buteo 5(loz).JPG|Eixemplar de pigmentación fosca
Imachen:Buteo buteo 4 (Marek Szczepanek).jpg|Eixemplar de pigmentación mas clareta
Imachen:Buteo nestling juedischer Friedhof.JPG|Pollez
Imachen:Buteo buteo 6 (Marek Szczepanek).jpg|En tierra
Buteo buteo MHNT.ZOO.2010.11.89.1.jpg |Museum specimen 


## Notas


## Referencias

## Vinclos externos
Carnuz

:***Carnota''' rendreza en ista pachina; ta atroz usos, se veiga '''[[Carnota (desambigación)]]***.

O **carnuz** u **carnuza** ye o cuerpo muerto d'un animal. O carnuz fa d'alimento ta muitos animals carnivoros y omnivoros de toda mena d'ecosistemas. Estos animals se dicen carnucers.

Entre os eixemplos d'animals carnucers se i troba as hienas, es vueitres, es fardachos, y muitas atras especies. Muitos animals carnivoros se tornan carnucers cuan en tienen ocasión, perque ye prou mes fácil aprofeitar as trazas d'atras bestias que no encalzar-ne de vivas.

A descomposición d'o carnuz s'enceta malas que l'animal amorta, y dende alavez, o suyo grau de putrefacción creixe progresivament, estando un foco d'atracción ta muitos insectos y fuent d'alimento ta muitas especies de microorganismos. Pocas horas dimpués d'a muerte, o cuerpo de l'animal prencipia a fer una fuerte olor que ye consecuencia de l'actividat bacteriana a l'interior. Bellas especies de plantas y fongos imitan a pudor d'o carnuz ta fer-sen atractivas ta es insectos, y asinas los aproveitan ta la suya propia reproducción.

O carnuz ye tamién, por a cuantidat de bacterias que tiene, una fuent important d'infeccions y posibles achents etiolochicos de malotías. Per ixa razón, se recomienda manullar-lo con ficacio y fer-lo tan luent como siga posible d'es lugars habitatos. Cal notar que carnuz ye una parola despectiba, y significa etimolochicament y literal *mala carne*. Tamién s'emplega como apelatibo despectivo u insulto ta personas.

## Notas


## Referencias

## Se veiga tamién
* Animal carnucero.
Carnucero

Un organismo **carnucero**  ye, en ecolochía, un organismo que s'alimenta de calavres d'atros organismos. A palabra carnucero provién de carnuz. En a terminolochía cientifica se conoixen como **necrofagos**.

Os organismos carnucers son utils ta es ecosistemas perque en alimentar-sen, limpian o medio ambient d'es calavres y d'a materia organica. As restas que istes deixan son dimpués aprofeitatas per es descomponedors. Per un regular, a palabra carnucero s'emplega ta designar aquellas especies que s'alimentan primerament d'o calavre, y sobre tot, de grans piezas d'iste, mientres que se considera descomponedors a es que lo fan a nivel microscopico.

Bels eixemplos d'animals carnucers son as hienas, es fardachos, es vueitres, bellas especies d'escarabachos u as moscas.

## Notas


## Referencias
Gastronomía

A **gastronomía** ye o estudio d'a relación entre cultura y alimento. Gastronomo ye a persona que s'ocupa d'ista ciencia. A sobén se piensa erroniament que o termin gastronomía nomás tien relación con l'arte culinario y a cubiertalla arredol d'una mesa. Sin dembargo ista ye una chicota parti d'o campo d'estudio de dita disciplina: no siempre se puet afirmar que un cocinero ye un gastronomo. A gastronomía estudia cuantos components culturals prenendo como eixe central a comida.

## Se veiga tamién
* Gastronomía d'Aragón.
Buteo

As **alicas d'os postes** () son un chenero d'aus rapinyeras adintro d'a familia d'as accipitridas. Son de mida meyana y tienen o cuerpo mes robusto que altras especies semellants, con unas alas visiblement robustas.

## Nombre popular
Tanto as especies d'iste chenero como atras que no i perteneixen reciben ocasionalment o nombre d'esparvero de boca de personas que no tienen guaire conoiximientos sobre as aus u las trafucan con facilidat d'entre ellas, y per ixo ye un fenomeno común que se les entivoque en o vocabulario popular. Cualques especies que a sobén se i confunden anque no son pas miembros son os azors (especie que tamién de diz erroniament "esparvero gran" y esparvero perdiguero) y *[[Accipiter nisus]]* (que recibe o nombre d'esparveret u esparvero chico), ocasionalment falcons (d'o chenero *[[Falco]]*; p. ex. *[[Falco tinnunculus]]*) y alforochos (d'o chenero *[[Milvus]]*). En cheneral, toz ixes casos admiten bella forma de destinción, meyante un adchectivo u bella forma apreciativa (terminación en -et).

## Especies d'o chenero ''Buteo''
* *[[Buteo buteo]]* (alica d'os postes)
** *[[Buteo (buteo) bannermani]]*
** *[[Buteo (buteo) socotrae]]*
** *[[Buteo buteo vulpinus]]*
* *[[Buteo jamaicensis]]*
* *[[Buteo rufinus]]* (alica d'os postes cudiblanca)
* *[[Buteo lagopus]]* (alica d'os postes d'o norte)
* *[[Buteo regalis]]*
* *[[Buteo lineatus]]*
* *[[Buteo platypterus]]*
* *[[Buteo swainsoni]]*
* *[[Buteo magnirostris]]*
* *[[Buteo ridgwayi]]*
* *[[Buteo leucorrhous]]*
* *[[Buteo brachyurus]]*
* *[[Buteo albigula]]*
* *[[Buteo albicaudatus]]*
* *[[Buteo galapagoensis]]*
* *[[Buteo polyosoma]]*
* *[[Buteo poecilochrous]]*
* *[[Buteo nitidus]]*
* *[[Buteo albonotatus]]*
* *[[Buteo solitarius]]*
* *[[Buteo ventralis]]*
* *[[Buteo oreophilus]]*
* *[[Buteo brachypterus]]*
* *[[Buteo hemilasius]]*
* *[[Buteo auguralis]]*
* *[[Buteo augur]]*
* *[[Buteo archeri]]*
* *[[Buteo rufofuscus]]*

## Imáchens

Imachen:Buteo 7(loz).JPG|*[[Buteo buteo]]*
Imachen:Buteo swainsoni01.jpg|*[[Buteo swainsoni|B. swainsoni]]*
Imachen:Redshoulder backyard (Suertreus).jpg|*[[Buteo lineatus|B. lineatus]]*
Imachen:Adlerbussard.jpg|*[[Buteo ruffinus|B. ruffinus]]*


## Notas


## Referencias

## Vinclos externos
Videochuego

Un **videochuego** ye un programa informatico con finalidat ludica que se chuga con un dispositivo electronico con una pantalla y una serie de perifericos que permiten a interacción. Os soportes habituals de chuego son una consola de videochuegos, ordinador, PDA u telefono móbil.

A interacción entre o chugador de videochuegos y un aparato electronico (hardware) a on s'executa o videochuego, pende d'o chuego que puede estar ta un chugador u ta cuantos chugadors (multiplayers en anglés); que pueden estar chugando dreitament u por meyo d'Internet (videochuegos en línia). En relación a lo hardware que executa os videochuegos, puede estar dende un ordinador a un artefacto especialment creyato ta ixo, como as videoconsolas u as maquinas recreativas, pasando por telefonos móbils (celulars) y atros dispositivos electronicos. Respecto a lo software, istos pueden estar gravatos en bel meyo d'almadacenamiento (como un cartucho, una tarcheta, un disquet, un CD, etc.) ta estar executatos en un aparato especifico.

La industria d'os videochuegos ye un sector en constant creiximiento y s'ha convertiu en una forma d'entretenimiento muito popular a livel mundial y estando una industria muito prolifica y un negocio que tiene una facturación de mas 100.000 millons de dólars anyals.

## Cheneros
Os videochuegos se pueden clasificar en cheneros atendendo a factors como lo sistema de chuego, o tipo d'interactividat con o chugador, os suyos obchectivos, etc. Entre los cheneros de videochuegos mas populars son:
* Videochuego d'acción.
* Videochuego d'aventuras.
* Videochuego d'esportes.
* Videochuego d'estratechia.
* Videochuego de plataformas.
* Videochuego de rol.
* Videochuego de simulación.
* Videochuego trencacabezas.
Cadagún d'éls con cuantos subcheneros.

## Referencias
Fundación Wikimedia

A **Fundación Wikimedia** (*Wikimedia Foundation, Inc.* en anglés) ye a organización matriz de Wikipedia, Wikinews, Wiktionary, Wikibooks, Wikisource, Wikicommons, Wikispecies, Wikiversity, Wikivoyage y la ya albandonata Nupedia. Ye una organización sin d'animo de lucro establita baixo as leis de Florida (Estaus Unius). A suya existencia fue oficialment anunciata por o director cheneral de Bomis y cofundador de Wikipedia, Jimbo Wales, o 20 de chunio de 2003. O  de "Wikimedia" fue creyato por Sheldon Rampton en una lista de correu (WikiEN-l) en marzo de 2003. Os nombres d'os dominios http://wikimedia.org y  fuoron alquiritos ta la fundación, por Daniel Mayer.

## Prencipals prochectos de Wikimedia

## Vinclos externos

* Fundación Wikimedia
* Estatutos (.pdf)
Sendero de gran recorriu

As siglas **GR** sinyalan un **sendero de gran recorriu**, ye dicir, un sendero senyalizau, de mas de 50 km, emplegau prencipalment por excursionistas. En Aragón bi ha mas de 6.000&nbsp;km de senders de gran y chicot recorriu senyalizaus d'os cuals 2.074,5&nbsp;km son de gran recorriu.

## Senyalización
En tot o mundo os GR se senyalizan con as colors roya y blanca. Dos linias horizontals (de 15&nbsp;cm x 5&nbsp;cm), la d'alto blanca y la d'abaixo roya indican a continuidat d'o camín. Dos linias formando una "X" indican que a endreza ye trafulcada. Cuatro franchas paralelas de colors alternas con una sayeta apuntando ta un canto u a l'atro indican un cambio d'endreza amanau.

## Historia
O prochecto de Senders de Gran Recorriu se desembolicó en Europa fa cincuanta anyos. O primer sendero inagurau en Aragón estió lo GR 11 en 1989.

## Senders de gran recorriu en Aragón

## Se veiga tamién
* Senders de chicot recorriu.
* Senders europeus de gran recorriu.

## Vinclos externos

*  Senders d'Aragón en a pachina d'a Federación Aragonesa de Montanyismo (FAM).
Benedet XIII d'Avinyón

**Benedet XIII** (en latín *Benedictus XIII*), de nombre secular **Pero Martínez de Luna y Pérez de Gotor** (Illueca, Aragón, 25 de noviembre de 1328-Peniscola, Valencia, 23 de mayo de 1423), mas conoixiu con o nombre de **Papa Luna**, estió papa en a obediencia d'Avinyón y cardenal dende aviento de 1375. A la suya muerte fue succediu por Climent VIII.

## Orichen y formación
Naixiu d'Illueca, localidat de l'actual provincia de Zaragoza, en o Reino d'Aragón, o 25 de noviembre de 1328, yera miembro d'a familia Luna, un d'os prencipals linaches aragoneses, emparentada con arcebispes y reis. Prencipió a carrera militar, como yera usache entre os segundons d'as casas importants, pero dimpués pasó, como tamién yera habitual, a la ilesia. Estudió leis en a Universidat de Montpeller, en a que dimpués estió profesor de Dreito Canonico.

## Carrera eclesiastica
Refirmó a Roberto de Chinevra y fue esleito por os cardenals franceses a la muerte de l'antipapa Climent VII, o 28 de setiembre de 1394. 

A la muerte d'o papa Urbán VI, en 1389, os cardenals italianos eslioron a Bonifacio IX; por tanto, a elección de Benedet continó o cisma d'a Ilesia Catolica.

A mayor parti d'a Ilesia no reconoixió a Benedet. A Corona d'Aragón estió a que mas fuertement refirma a Benedet, en particular animaus por Sant Vicent Ferrer, que tien o reconoiximiento d'o reino d'Escocia, o reino de Castiella y o reino de Navarra. En 1397, a ilesia francesa, que l'heba refirmau, refusa decantar-se por dengún d'os dos. De feito, en 1398 Benedet estió feito preso en o suyo palacio d'Avinyón. O Concilio de Constanza desemboca en que Benedet XIII s'eslampa ta Peniscola, a on se fació fuerte mientres muitos anyos en o castiello d'a villa.

Benedet, a la fin, abdica en 1417, encara que siempre refusa a elección d'o papa Martín V. Manimenos, Benedet mantenió o reconoiximiento d'o reino d'Escocia, o reino de Castiella, o reino de Navarra y a Corona d'Aragón, dica a suya muerte.

A la fin, bels cardenals creyaus por él le miroron un succesor en a persona de Climent VIII de Peniscola encara que uns atros cardenals nombroron succesor a Benedet XIV.

Tenió un papel muit important mientres l'interregno de 1410-1412 en a Corona d'Aragón refirmando a Ferrando de Trastamara. Estió Benedet XIII qui proposó fer un compromís, que os parlamentos convocoron en Casp en 1412.

En o castiello de Peniscola existe un museu adedicau a la suya historia y a los anyos que pasó en o castiello d'ista villa.

Tanta estió a suya tozoludez que i hai un dito castellano que diz *"seguir en sus trece"*, en referencia a o suyo nombre Benedet XIII.

## Referencias

## Se veiga tamién
* Peniscola.
* Os Borcha.
* Compromís de Casp.
* Lista de papas.
Nombrevilla

**Nombrevilla ** ye un municipio aragonés de la provincia de Zaragoza, situau en lo Campo de Daroca. La suya población ye de 37 habitants (2014), en una superficie 17,68&nbsp;km² y una densidat de población de 2,09 hab/km².
  
## Cheografía
Lo termin municipal de Nombrevilla ye en lo interfluvio Xiloca-Uerba. La mitat oriental de lo termin municipal de Nombrevilla ye en Campo Romanos y desaugua enta La Uerba. La mitat occidental, a on que ye lo nuclio habitau, ye una versant travesada por barrancos que baixan enta Xiloca.

### Mugas
Lo suyo termin municipal muga con Romanos, Lechón, Anento, Sant Martín d'el Río, Villanueva de Xiloca, Daroca, Retascón y Villarroya.

## Historia
A diferencia d'atros lugars de la redolada no fació part de la Comunidat de Daroca. En o sieglo XV perteneixeba a la Orden d'o Santo Sepulcre.

## Toponimia
En l'adchudicación de decimas de las aldeyas de la Comunidat de Daroca por lo bispe Remón de Castrocol s'escribe *Ambas Nominevillas*, talment referindo-se a una "Nombrevilla Mayor" y atra de menor.

En un texto de 1378 de lo *[[Libro vermello de l'Archivo Colechial de Daroca]]* hi ha una referencia *Nombrevilla la Mayor*:

En 1465 s'escribiba *Nombre Villa*:

Bi ha un microtoponimo de base aragonesa *[[Foya|Hoya]] del [[Monche]]*, en la muga con lo termin de Daroca y en dirección ta Retascón.

## Demografía

ImageSize  = width:650 height:300
PlotArea   = width:450 height:230 left:180 bottom:35
AlignBars  = late

DateFormat = yyyy
Period     = from:0 till:75
TimeAxis   = orientation:vertical
ScaleMajor = unit:year increment:15 start:0

BarData=
  bar:1998 text:"1998" 
  bar:2000 text:"2000"
  bar:2002 text:"2002"
  bar:2004 text:"2004"
  bar:2006 text:"2006"
  bar:2008 text:"2008"
  bar:2010 text:"2010"
  bar:2012 text:"2012"
  bar:2014 text:"2014"
  bar:2016 text:"2016"
  bar:2018 text:"2018"
  bar:2020 text:"2020"

PlotData=
  width:15
  color:brightblue
  bar:1998 from:0 till:33
  bar:2000 from:0 till:66
  bar:2002 from:0 till:64
  bar:2004 from:0 till:50
  bar:2006 from:0 till:46
  bar:2008 from:0 till:38
  bar:2010 from:0 till:35
  bar:2012 from:0 till:35
  bar:2014 from:0 till:37
  bar:2016 from:0 till:32
  bar:2018 from:0 till:29
  bar:2020 from:0 till:31
 


## Administración
### Reparto de concellers



### Alcaldes

## Fiestas
* Virchen de la Valvanera, segundo domingo d'agosto.

## Bibliografía
* Agustín Gil Domingo: *La historia de Calamocha a través de la historia (I)*. , 30.http://www.xiloca.com/data/Bases%20datos/Xiloca/4001.pdf
* Luis Alberto Majarena Gonzalvo: *El libro bermejo del archivo colegial de Daroca*. Centro de Estudios Darocenses, Colección Documentos para la Historia de Daroca y su Comunidad. 1989.

## Referencias

## Se veiga tamién

**[[Kretzoiarctos]]*.
***[[Kretzoiarctos beatrix]]*.
Campo Romanos

**Campo Romanos** ye una comarca natural d'Aragón, d'alto u baixo plana a bels 900–1000 m d'altaria situada entre sierra Modorra a lo norte, sierra d'el Peco y sierra de Cucalón a l'este, sierra Pelarda a lo sud, y lo cabo de la plataforma, que huega con la val de Xiloca. Actualment ye dividida entre las comarcas oficials de Campo de Daroca y de Xiloca.

Bi ha 18 lugars muito cerca entre ellos: Anento, Nombrevilla, Badúls, Cucalón, Lanzuela, Mainar, Langa, Torralbiella, Villafermosa, Villa-reyal de la Uerba, Villadolz, Romanos, Fuent Buena, Retascón, Lechón, Cucalón y Ferreruela.

Consiste en un part d'una antiga cuenca sedimentaria que se plenó con materials d'edat terciaria, fendo part de la depresión de Calatayú y Mont-albán. La sedimentación remató en lo Mioceno, edat de las calsineras de lo suyo cabalto.

Por Campo Romanos pasaba una important calzada romana y actualment l'Autovía Mudéchar, que tien en Campo Romanos la Estación de Servicio de Venta del Cuerno, aproveitando lo puesto d'una antiga venda de camín.

La patrona de Campo Romanos yera Nuestra Sinyora d'el Rosario, en uns cuantos lugars d'esta comarca se celebraba la suya fiesta lo 6 u 7 de chunio.

## Referencias
Lechón

**Lechón** ye un municipio aragonés de la provincia de Zaragoza, situato en la comarca de lo Campo de Daroca.

LA suya población ye de 58 habitants(2004), en una superficie de 17,41 km² y una densidat de población de 3,33 hab/km².

## Cheografía
La localidat de Lechón ye situata a 850 metros d'altaria sobre lo ran de la mar, a una distancia de 90 km d'a ciudat de Zaragoza, a capital de la suya provincia y d'Aragón.

## Historia
En o sieglo XV perteneixeba a la Comunidat de Daroca.

## Demografía

ImageSize  = width:650 height:300
PlotArea   = width:450 height:230 left:180 bottom:35
AlignBars  = late

DateFormat = yyyy
Period     = from:0 till:65
TimeAxis   = orientation:vertical
ScaleMajor = unit:year increment:15 start:0

BarData=
  bar:1998 text:"1998" 
  bar:2000 text:"2000"
  bar:2002 text:"2002"
  bar:2004 text:"2004"
  bar:2006 text:"2006"
  bar:2008 text:"2008"
  bar:2010 text:"2010"
  bar:2012 text:"2012"
  bar:2014 text:"2014"
  bar:2016 text:"2016"
  bar:2018 text:"2018"
  bar:2020 text:"2020"

PlotData=
  width:15
  color:brightblue
  bar:1998 from:0 till:53
  bar:2000 from:0 till:53
  bar:2002 from:0 till:56
  bar:2004 from:0 till:58
  bar:2006 from:0 till:59
  bar:2008 from:0 till:56
  bar:2010 from:0 till:57
  bar:2012 from:0 till:52
  bar:2014 from:0 till:53
  bar:2016 from:0 till:51
  bar:2018 from:0 till:53
  bar:2020 from:0 till:46
 


## Administración
### Reparto de concellers




### Alcaldes

## Puestos d'intrés
*Ilesia de Sant Lorient.

## Fiestas
* Sant Fabián, 20 de chinero.
* Sant Lorient, 10 d'agosto.

## Referencias
Chardinería

A **chardineria** ye un arte aplicata a emplegar os elementos vechetals y constructivos en un chardín ta dar a l'usuario una sensación estetica. A persona que tien por ocupación u oficio o cudiau y mantenimiento d'un chardín ye dito chardinero u chardiner (u chardinera si ya muller).

Como arte aplicata que ye ha menester tamién d'emplegar unas tecnicas especials que en o caso d'a chardinería son as perteneixients prencipalment a l'agricultura y l'arquitectura. Como a finalidat ye la d'obtener sensacions esteticas aplica muitas d'as tecnicas d'as ditas tradicionalment *[[Artes Politas]]*.

A diferencia d'atras artes, por tratar-se de sers vivos, os planificadors han de parar cuenta como afectará o paso d'o tiempo en o creiximiento d'as especies y precurar por meyo d'accions a largo plazo que sobrevivan y mantiengan as suyas caracteristicas.

## Referencias

## Se veiga tamién
* Chardinero.
Milvinae

**Milvinae** ye una tribu d'aus rapinyeras adintro d'a familia Accipitridae que tienen como caracteristica mas important as suyas alas largas que fan marchar ta planiar en l'aire dende do ellas veyen as suyas presas, por contras de como fan amés gran parte d'as aus de presa que s'estiman mas d'albirar-las dende os árbols u bels altros observatorios. Son animals mayoritariament carnuceros, anque só que ocasionalment tamién se les puede veyer capturar presas vivas.

A demás d'as alas y d'a suya figura fineta, as especies presents en Aragón se pueden destinchir d'altras aves similars como os azors u os esparveros por a suya coda cuadrada u bifurcada, en pendendo de cada especie.

## Nombre popular
O nombre mas común pa as especies d'ista tribu ye **esparvero**. Ante parte, en a metat oriental d'a provincia de Uesca no se i conoix altra parola patrimonial especifica ta istes animals que no siga a parola d'etimolochía latina "milano" (en latín *milānus*), común en todas as luengas romances d'a Peninsula Iberica. Por ixo, as formas como **milano**, **milana** y **milaneta**, son con diferencia as mas frecuents por tot Aragón, y posiblement patrimonials.

## Cheneros y especies concabidas
**[[Milvus]]*
***[[Milvus milvus]]*
****[[Milvus milvus fasciicauda]]*
***[[Milvus migrans]]*
****[[Milvus migrans lineatus]]*
***[[Milvus aegyptius]]*
**[[Lophoictinia]]*
***[[Lophoictinia isura]]*
**[[Hemirostra]]*
***[[Hemirostra melanosternon]]*
**[[Ictinia]]*
***[[Ictinia mississipiensis]]*
**[[Harpagus]]*
***[[Harpagus diodon]]*
**[[Rostrhamus]]*
***[[Rosthramus hamatus]]*
**[[Haliastur]]*
***[[Haliastur indus]]*

## Imáchens

Imachen:Rotmilan2.jpg|*[[Milvus milvus]]*
Imachen:Watching 2367412540.jpg|*[[Milvus aegyptius]]*
Imachen:Milvus migrans 2005-new.jpg|*[[Milvus migrans]]*
Imachen:Milvus milvus Jura.jpg|*[[Milvus milvus]]*


## Notas


## Referencias

## Se veiga tamién
* Alica
* Au rapinyera
* Azor
* Esparvero
* Falcón
* *[[Milvus]]*

## Vinclos externos
Milvus

:*Pa atros d'o termin *'esparvero** se veiga [[esparvero (desambigación)]].''


Os **esparvers**, **cetrins** u **abadeixers*' () son un [[chenero (biolochía)|chenero]] d'[[au rapinyera|aus rapinyeras]] adintro d'a [[familia (biolochía)|familia]] d'os [[Accipitridae|accipitridos]] y d'a subfamilia [[Milvinae]]. O chenero contiene 2 [[especie]]s seguntes a clasificación que tradicionalment se'n ha feito, todas naturals d'[[Eurasia]] y [[Africa]], que usualment yeran divididas en 4 [[subspecie]]s. Actualment a [[taxonomía]] dintro d'o chenero se troba subchecta a debat, y s'ha quiesto de manera recient clasificar-los en 4 especies deseparadas.

Se'n conoix formas fósils que datan d'o [[Pleistoceno]], como la una que se trobó d'[[Israel]], clamada cientificament *Milvus pygmaeus*. En [[Aragón]] se i troban dos especies: *Milvus milvus* y *Milvus migrans*, as dos, aus muit frecuents. As dos especies d'as nuestras latituz se destinguen por a coloración, mas vitarisca en *M. milvus*, en a que i predominan as colors royiscas en o cuerpo, y en os adultos se i manifiesta la cabeza grisa y una malla blanca prencipal en as plumas remeras d'a cara inferior d'as [[Ala (zoolochía)|alas]], mientres que en *M. migrans* a color cheneral d'o cuerpo, as alas y a cabeza ye marrón fusca cuasi uniforme.

==Imáchens==
<gallery>
Imachen:Schwarzmilan (Wik).JPG|Detalle d'a [[cabeza]] de *Milvus migrans*.
Imachen:Roter Milan DSCN9338 cut.jpg|Cabeza d'un *Milvus milvus* adulto.
</gallery>
<gallery>
Imachen:Milvus milvus R(ThKraft).jpg|*Milvus milvus* por debaixo.
Imachen:Milvus.migrans.-.lindsey.jpg|*Milvus migrans'' por debaixo.


## Notas


## Referencias

## Vinclos externos